section_heading: Radnja
paragraph_text: Sljedeća scena prikazuje Rigga kako se vraća kući gdje saznaje da ga supruga napušta. Ona privremeno odlazi kod svoje majke, no poziva i Rigga sa sobom, ali on odbija. Iste te večeri, Rigg je napadnut u svom vlastitom stanu, a Hoffman naglo nestaje. Rigg se budi u svom stanu gdje pronalazi kasetu na kojoj se nalazi Jigsawova poruka. Jigsaw ga informira kako je Matthews zapravo još živ, te kako ima još 90 minuta života, a spasivši njega, Rigg bi spasio i nestalog Hoffmana. Ubrzo nakon što prošeta stanom, Rigg se susreće sa svojim ispitom. U stanu nalazi ženu koja se zove Brenda. Ona se nalazi u stolici-zamci, a lice joj je prekirveno svinjskom maskom. Rigg dobije uputu od Jigsawa da ju ostavi tako i da vidi što ja [Jigsaw] vidim. No, Riggov instinkt mu ne dopušta da ostavi žrtvu bez pomoći te on odlazi i skida njenu masku, čime pokreće mehanizam. Zamka je bila povezana s njezinom kosom i cilj zamke bio je toliko joj čupati kosu da joj se tjeme odvoji od ostatka glave. No, Rigg je nekako uspio zaustaviti mehanizam i spasiti Brendu, no umjesto zahvale, ona je krenula nožem na njega jer joj je Jigsaw rekao da je Rigg tu kako bi ju uhitio, te da je jedini način da se spasi da ubije Rigga. Iznenađeni Rigg se snađe i gurne Brendu u ogledalo, što ju onesvijesti. Rigg ju ostavlja u tom stanju i izlazi iz stana krećući prema svom drugom testu. Kasnije, Strahm i Perez ulaze u stan i pronalaze Brendu mrtvu.